Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 32. Statuta Općine Biskupija, („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 i 3/20) Općinsko vijeće Općine Biskupija, na prijedlog načelnika Općine Biskupija, na 37. sjednici, održanoj 01. travnja 2021. godine, donosi

**O D L U K U**

o koeficijentima za obračun plaća službenika i namještenika u

Jedinstvenom upravnom odjelu Općine Biskupija

Članak 1.

Ovom Odlukom određuju se koeficijenti za obračun plaća službenika i namještenika u Jedinstvenom upravnom odjelu Općine Biskupija.

Plaću službenika i namještenika u jedinstvenom upravnom odjelu Općine Biskupija čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Članak 2.

Koeficijenti iz članka 1. ove Odluke utvrđuju se sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“ broj 74/10 ) i Uredbe o izmjenama uredbe o nazivima radnih mjesta i koeficijenata složenosti poslova u državnoj službi (Nar. nov., br. 25/13).

Koeficijent za obračun plaća službenika i namještenika u jedinstvenom upravnom odjelu Općine Biskupija usklađeni su sa odredbom članka 16. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i iznose kako slijedi:

*1. za pročelnika upravnog odjela …………………………………… 2,09*

*2. za višeg računovodstvenog referenta………………..……………….0,97*

*3. za referenta – komunalnog redara……………………………….... 0,85*

*4.za referenta – administrativnog tajnika ……………………………..0,85*

*5. za spremača, dostavljača, pomoćnog radnika………………………0,60*

Članak 3.

Danom stupanja na snagu ove Odluke prestaje važiti Odluka o koeficijentima za obračun plaća službenika i namještenika u Jedinstvenom upravnom odjelu Općine Biskupija („Službeni vjesnik Šibensko-kninske županije“ broj 4/13).

Članak 4.

Ova Odluka objaviti će se u „Službenom vjesniku Šibensko-kninske županije“, a stupa na snagu osmog dana od dana objave.

KLASA: 120-01/21-01/1

URBROJ: 2182/17-01-21-01

Orlić, 01. travnja 2021.godine

OPĆINSKO VIJEĆE

OPĆINE BISKUPIJA

PEREDSJEDNIK:

Damjan Berić, v.r.